open-index/open-wikipedia-markdown huggingface dataset:
Mitä kaikkea oletkaan aina halunnut tietää seksistä, mutta et ole rohjennut kysyä

**Mitä kaikkea oletkaan aina halunnut tietää seksistä, mutta et ole rohjennut kysyä** (*Everything You Always Wanted to Know About Sex* (*But Were Afraid to Ask)*) on Woody Allenin ohjaama komediaelokuva, joka julkaistiin vuonna 1972. Elokuva perustuu löyhästi David Reubenin tietokirjaan *[[Kaikki mitä olet aina halunnut tietää seksistä – mutta et ole koskaan uskaltanut kysyä]]*. Elokuva menestyi taloudellisesti hyvin – elokuva tuotti pelkästään Yhdysvalloissa 18 miljoonaa dollaria. Elokuvan budjetti oli kaksi miljoonaa dollaria.

## Näyttelijät
*Woody Allen ... Victor / Fabrizio / narri / siittiö
*John Carradine ... tri Bernardo
*Lou Jacobi ... Sam Musgrave
*Louise Lasser ... Gina
*Anthony Quayle ... kuningas
*Tony Randall ... operaattori
*Lynn Redgrave ... kuningatar
*Burt Reynolds ... kytkintaulumies
*Gene Wilder ... tri Ross
*Jack Barry  
*Erin Fleming ... tyttö
*Elaine Giftos ... rouva Ross
*Toni Holt  
*Robert Q. Lewis  
*Heather MacRae ... Helen Lacey
*Pamela Mason  
*Sidney Miller ... George
*Regis Philbin

## Arvioita
*[[Video-opas|Video-oppaassa]]* vuodelta 1994 *Mitä kaikkea oletkaan aina halunnut tietää seksistä, mutta et ole rohjennut kysyä* saa kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Synnin jäljet

**Synnin jäljet** on suomalainen elokuva vuodelta 1946. Sen ohjasi Hannu Leminen. Elokuva on sukupuolitauti kupan ympärille kiertyvä opettavainen tragedia, jonka keskeiset henkilöt ovat kaksi sairaanhoitajataroppilasta  (Eeva-Kaarina Volanen ja Rauha Rentola) ja toisen aviomies, kapakkalaulaja Ragnar (Tapio Rautavaara).

## Lähteet
Enderbury

**Enderbury** on Tyynellämerellä sijaitseva pieni, Phoenixsaariin kuuluva asumaton atolli, joka on 1,6 kilometriä leveä ja 4,8 kilometriä pitkä. Vuosina 1939–1979 se muodosti naapurinsa Kantonin (myös nimellä *Abariringa*) kanssa Kanton ja Enderbury -saarten yhteishallintoalueen. Sen jälkeen se siirtyi Kiribatin tasavallan hallintaan.

Saari on maastoltaan tasainen ja paljas, korkeus merenpinnasta vaihtelee neljästä seitsemään metriin. Kasvillisuus koostuu matalista pensaista ja muutamista palmupuuryhmistä. Linnusto on runsas, kuten myös rottakanta. Saarella on ollut aiemmin villiintyneitä kotikissoja, jotka aiheuttivat huomattavaa tuhoa alkuperäiseläimistölle, mutta sittemmin kanta on hävitetty.

Enderbury löydettiin vuonna 1823. Löydön teki valaanpyyntialus *Transitin* kapteeni James J. Coffin, joka nimesi saaren Lontoon valaanpyyntiyhtiön omistajan Samuel Enderbyn mukaan. Nimi Enderbury perustuu kirjoitusvirheeseen. Kiinnostus saareen heräsi vuonna 1860 sen guanoesiintymien johdosta.

## Lähteet
Simpukanvartija

**Simpukanvartija** (*Pinnotheres pisum*) on Atlantin itäreunalta ja Välimereltä kotoisin oleva pikkuriikkinen taskurapu, joka kuuluu *[[Pinnotheres]]*-sukuun ja simpukkarapujen heimoon. Nimensä mukaisesti se elää suuren osan elämästään simpukan kuoren sisällä ja saa kaiken ravintonsa isäntäeliön suodattamasta vedestä.

## Ulkonäkö

Simpukanvartija on suurin piirtein herneen kokoinen, mistä tulee sen englanninkielinen nimi *pea crab* eli ’hernetaskurapu’. Tyypillisesti naaras on huomattavasti suurempi kuin uros: naaraan läpimitta on keskimäärin 10–14 millimetriä, kun uroksen läpimitta on vain 6–8 millimetriä. Naaraan selkäkilpi on pyöreä tai kulmikas, pehmeä ja niin läpikuultava, että kellertävät sisäelimet ja punaiset sukurauhaset erottuvat selvästi sen alta. Uroksen selkäkilpi on puolestaan kovempi, pyöreä ja kellertävänharmaa, ja siinä on ruskeita läikkiä ja etuosassa selvä ulkonema.

Sakset ovat keskenään samankokoiset ja sileäpintaiset, ja niiden varressa on harjaksia. Kävelyraajojen kärjet ovat lyhyet ja käyrät. Uroksen kävelyraajat ovat jykevämmät kuin naaraalla ja niissä on pitkiä harjaksia.

## Levinneisyys
Simpukanvartija on kotoisin Välimereltä ja Atlantin valtameren itärannikolta, missä sen levinneisyysalue ulottuu Luoteis-Euroopasta Länsi-Afrikkaan.

## Elinympäristö
Simpukanvartijaa tavataan vuorovesivyöhykkeeltä noin 150 metrin syvyyteen asti. Se elää suuren osan elämästään simpukoiden, etenkin sinisimpukoiden, vaippaontelossa, missä se on turvassa saalistajiltaan. Sen haitallisuudesta isäntäeliölleen ei tiedetä juuri mitään.

## Lisääntyminen
Lisääntymiskauden alkaessa uros jättää simpukankuoren löytääkseen merestä naaraan, jonka kanssa paritella. Sitä suojelee saalistajilta selkäkilpi, joka on kalkkipitoisempi kuin naaraalla. Hedelmöityksen jälkeen naaras kantaa mätimunia kesä–elokuun ajan, kunnes niistä kuoriutuu poikasia. Poikaset kehittyvät toukista täysikasvuisiksi taskuravuiksi elo–lokakuussa.

## Ravinto
Simpukanvartija käyttää ravinnokseen planktonia, jota on tarttunut simpukan kidusliuskoihin sen suodattamasta vedestä.

## Kalastus ja käyttö
Simpukanvartijaa pidetään haitallisena eliönä alueilla, joilla simpukoita pyydetään myytäviksi.

## Lähteet
* 

### Viitteet
Kuudes käsky

**Kuudes käsky** on Orvo Saarikiven ohjaama suomalainen elokuva vuodelta 1947. Jatkosodan aikaan sijoittuva melodraama kertoo maanviljelijästä, joka rakastuu naapurin emäntään.

Elokuvan nimi viittaa Raamatun kuudenteen käskyyn, joka elokuvan tekoaikaan käytössä olleessa kirkkoraamatun käännöksessä kuului ”älä tee huorin”, nykyisin ”älä tee aviorikosta”.

Elokuva jäi Toini Havun ainoaksi käsikirjoitustyöksi. Ohjaaja Saarikivi piti tulosta epäonnistuneena ja viittasi yhtenä syynä tuottajan valitsemaan nimeen. Havun alkuperäisnimi käsikirjoituksessa oli *Sovitus*, työnimenä oli *Elämä voittaa*. Tapio Rautavaaran haastattelussa esittämän näkemyksen mukaan aihe olisi ollut ajankohtainen 30 vuotta aikaisemmin.

## Näyttelijät

## Arviot
Heikosti menestynyttä elokuvaa moitittiin turhasta dramaattisuudesta. Raoul af Hällström (*[[Uusi Suomi]]*) teki vioista luetteloa: ”hitaus ja jäykkyys, liikapateettisuus, teeskennelty tuijottaminen ja liian brutaalien tehokeinojen käyttö”. Juha Nevalainen (*[[Ilta-Sanomat]]*) kiitti kuitenkin, että yksi suomalaisen elokuvan helmasynti elokuvasta onneksi puuttuu: sikahumala, on selvitty ”jopa kerrassaan ilman viinan voimaa”.

Näyttelijätyöstä Siiri Angerkosken tulkinta sai kiitosta Olavi Vesterdahlilta (*[[Aamulehti]]*). Naispääosan esittäjässä Ghedi Lönnbergissä Hällström näki ”maalaisen tervettä ja uhkeata kauneutta” ja kiitti muutenkin tämän roolisuoritusta uskottavaksi.

Televisiokriitikko Arto Pajukallio luonnehtii elokuvaa kankeaksi.

## Lähteet
A Man Called Adam

**A Man Called Adam** on yhdysvaltalainen musikaalinen draamaelokuva vuodelta 1966. Elokuvan pääosaa, vaikeuksista kärsivää jazzmuusikkoa esittää Sammy Davis Jr., ja muissa keskeisissä osissa näyttelevät Ossie Davis, Cicely Tyson, Louis Armstrong, Frank Sinatra Jr., Peter Lawford, Mel Tormé ja Ted Beniades. Morgan Freeman tekee elokuvassa pienen cameoroolin. Elokuvan on ohjannut Leo Penn. Elokuva oli Lola Falanan ensimmäinen.

## Näyttelijät

Lähde: 

Elokuva mainitaan usein Sammy Davisin onnistuneimpana roolisuorituksena.

## Lähteet

## Aiheesta muualla
*
Ei huomispäivää

**Ingen morgondag** (*Ingen morgondag*) on ruotsalainen elokuva vuodelta 1957. Se perustuu Mika Waltarin vuonna 1944 ilmestyneeseen pienoisromaaniin *[[Ei koskaan huomispäivää]]*. Ruotsalaisten arvostelijoiden mukaan Waltarin dialogi on heikkoa mutta henkilökuvat vahvoja, ja Mattsonin valokuvauksellinen lähestyminen laadukas.

## Lähteet
Line Marsa

**Annetta Giovanna Maillard**, taiteilijanimeltään **Line Marsa** (4. elokuuta 1895 Livorno, Italia – 6. helmikuuta 1945 Pariisi, Ranska) oli ranskalainen laulaja, joka tunnetaan parhaiten laulaja Édith Piafin äitinä.
Hän työskenteli sirkuksessa ratsutyttönä, nuorallatanssijana ja kabareelaulajana. 

Hänen vanhempansa olivat Eugène Maillard ja Emma Saïd Bin Mohammed, jotka molemmat olivat sirkustaiteilijoita. 

Line Marsa kuoli 49 vuoden ikäisenä.

## Lähteet

*books.google.fr
*gw4.geneanet.org
Presentor

**Presentor (Oy CDQ Solutions Ltd)** on suomalainen animaatiovideoihin ja presentaatioihin erikoistunut yritys. 

Yritys lähti aikanaan vuonna 1997 kehittämään digitaalista moniraitamiksausohjelmistoa näkövammaisille, mutta siirtyi jo alkuvuosinaan tuotantoliiketoimintaan kehittäen multimediaohjelmia sekä 3d-animaatiovideoita muun muassa Euroopan avaruusjärjestö ESAlle.

Yritys onkin käytännössä koko elinikänsä tutkinut, suunnitellut ja toteuttanut tehokkaampia tapoja esitellä yksinkertaisessa ja kompaktissa muodossa monimutkaisia tuotteita ja ratkaisukokonaisuuksia.

Presentor on alusta asti ymmärtänyt laadukkaan myynti- ja markkinointiaineiston tärkeyden ja nähnyt sen merkityksen asiakkaidensa suurten yrityskauppojen ja projektien toteutuessa.

Yritys kehitti jo 2000-luvun alussa esitysohjelmiston, jolla voitiin tuottaa visuaalisesti yhtenäisiä multimediaesityksiä, muokata sisältöä master-käyttäjien toimesta ja jalkauttaa päivittyneet sisällöt käyttäjäryhmille internetin välityksellä. Esitysohjelmistoa käyttäneitä edelläkävijäyrityksiä olivat mm. Lemminkäinen, MariGroup, Helsingin Energia, Onninen, Pivatic, Ulkoministeriö, Lindström, Saarioinen ja Suomen Akatemia.

Yrityksen missio on edelleenkin auttaa asiakkaitansa myymään vakuuttavasti ja ymmärrettävästi havainnollisten ja vaikuttavien esitysmateriaalien ja -työkalujen avulla.

## Animaatiovideot
Animaatiovideot, ja nimenomaan 3d-tekniikalla toteutetut 3d-animaatiot, ovat olleet yrityksen kivijalka alusta lähtien. Laadukas 3d-animaatiovideo esittelee monimutkaisenkin asian ymmärrettävästi ja vakuuttavasti ja näyttää kuinka asia toimii, mitä hyötyä siitä on ja miksi se pitäisi ostaa. 3d-animaatiovideon avulla tuote, ratkaisu, innovaatio tai palvelu voidaan esittää ymmärrettävästi jo silloin kuin se on vasta prototyypin asteella, tai silloin, kun perinteinen videokuvaaminen on mahdotonta. 3d-animaatiossa pystytään keskittymään olennaiseen ja muokkaamaan todellisuus juuri halutunlaiseksi.

Parin minuutin animaatiovideo havainnollistaa kilpailuedut ja antaa nopeasti perustiedot asiasta luoden pohjan myynnin onnistumiselle.

Yritys on toteuttanut satoja animaatiovideoita eri alojen yrityksille, kuljettaen katsojaa valtamerten pohjista avaruuksien ääriin.

## Esitystyökalu
Yrityksen kehittämä Sales Presentor kokoaa asiakasyrityksen parhaan myynti- ja markkinointimateriaalin yksiin kansiin helposti esitettävään ja brändinmukaiseen muotoon. Esitettävä materiaali on helposti löydettävissä ja käytettävissä selkeän, kustomoitavan rakenteen ansiosta. Kaikki materiaali on automaattisesti päivittyvää ja aina ajan tasalla.

Esitystyökalu toimii iOS-, Android-, PC- ja Mac-ympäristöissä.

## Lähteet

## Aiheesta muualla
* Presentorin websivut
San Franciscon niemimaa

**San Franciscon niemimaa** () on San Franciscon lahden ympäristössä oleva niemimaa, joka erottaa San Franciscon lahden Tyynestämerestä. Sen pohjoiskärjessä ovat San Franciscon kaupunki ja piirikunta. Niemimaan tyvessä etelässä on Santa Claran piirikuntaa, muun muassa Palo Alton, Los Altosin, ja Mountain View'n kaupungit. Suurin osa niemimaata eli San Franciscon ja Santa Claran piirikuntien välinen osa kuuluu San Mateon piirikuntaan. Siinä sijaitsevat Athertonin, Belmontin, Brisbanen, Burlingamen, Colman, Daly Cityn, East Palo Alton, El Granadan, Foster Cityn, Hillsborough La Hondan, Menlo Parkin, Millbraen, Montaran, Pacifican, Pescaderon, Portola Valleyn, Redwood Cityn, San Brunon, San Carlosin, San Gregorion, San Mateon, South San Franciscon ja Woodsiden kaupungit.

Vaikka sana niemimaa tarkoittaa maantieteellisenä käsitteenä koko San Franciscon niemimaata, paikallisessa kielenkäytössä San Franciscon kaupunkia ei lueta mukaan *niemimaahan*.
(137108) 1999 AN10

**** on Maan lähelle tuleva asteroidi, joka luokitellaan Apollo-asteroideihin. LINEAR löysi sen 13. tammikuuta 1999. Asteroidi ohittaa Maan 7. elokuuta 2027 enintään  etäisyydeltä. Asteroidin kirkkaudeksi arvioidaan 7,3 ja se olisi nähtävissä kiikareilla.

Asteroidia pidetään mahdollisesti vaarallisena koska se ohittaa Maan  astronomisen yksikön päästä. Kohde kiertää Auringon ympäri  (noin ) kiertoradalla, jossa se on lähimmillään  ja etäisimillään  astronomisen yksikön päässä Auringosta.

:n löysivät Andreas Doppler ja Arno Gnädig valokuvista, joita on otettu vuodesta 1955. Sitä on voitu havainnoida niistä 166 kertaa vuosien 1955 ja 2006 välillä.  

Tutkijoiden Andrea Milanin, Steven R. Chesleyn ja Giovanni B. Valsecchin mukaan on olemassa mahdollisuus (yksi kymmenestä miljoonasta), että asteroidi törmää Maahan vuonna 2039.

## Lähteet
Sapa

**Sapa** (*Abramis sapa*) on lahnan sukuinen särkikalalaji. Se elää alkuperäisenä Mustaanmereen laskevissa joissa kuten Tonavan, Donin ja Dneprin vesistöissä sekä Kaspianmereen laskevan Volgan ja Araljärven vesitöalueilla. Se esiintyy siirrettynä Laatokkaan laskevassaa Olhavanjoessa ja myös Itämereen laskevan Veikselin vesistössä, jonne se on levinnyt kanavien kautta. Suomessa sitä ei ole tavattu.

Sapa on pienikokoinen pohjakala, joka syö lähinnä äyriäisiä ja simpukoita pohjasta. Sillä on taipumusta vaeltaa.

Sapa on syöntikelpoinen, mutta vähäarvoinen.

## Lähteet
Domenico Caliandro

**Domenico Caliandro** (s. 5. syyskuuta 1947 Ceglie Messapica) on italialainen roomalaiskatolinen arkkipiispa. Hänet vihittiin diakoniksi 31. lokakuuta 1970 ja papiksi 18. maaliskuuta 1971. Hänet nimitettiin Ugento-Santa Maria di Leucan hiippakunnan piispaksi 23. huhtikuuta 1993, ja piispaksi vihkiminen seurasi 28. kesäkuuta. Pääkonsekraattorina toimi Armando Franco, jota avustivat Andrea Mariano Magrassi ja Cosmo Francesco Ruppi.

Caliandro nimitettiin 13. toukokuuta ja asetettiin 3. heinäkuuta 2000 Nardò-Gallipolin hiippakunnan piispaksi. 20. lokakuuta 2012 hänet siirrettiin Brindisi-Ostunin arkkipiispaksi.

## Lähteet
Ráckeve

**Ráckeve** on kaupunki Unkarissa, Pestin läänissä. Siellä oli 9&nbsp;952 asukasta vuonna 2010.

## Maantiede
Ráckeve sijaitsee alle 50 kilometriä Budapestistä etelään lähellä Csepelsaaren eteläkärkeä, Tonavan rannalla. Kunnan pinta-ala on 64,09 neliökilometriä, ja siitä varsinainen kaupunkialue käsittää 9,68 neliökilometriä.

## Historia
Ráckeve nimi kertoo kaupungin serbihistoriasta, sillä sanalla *[[raci]]* viitattiin serbeihin. Turkkilaisia paenneet serbit asettuivat kaupunkiin 1400-luvulla. He rakensivat kaupunkiin Serbian ortodoksisen kirkon, joka on Unkarin vanhin. Eugen Savoijilainen osti Ráckeven 1600-luvulla. Hän onnistui kukistamaan turkkilaiset Zentan taistelussa 1697. Tämän jälkeen Eugen rakennutti kaupunkiin palatsin, jonka suunnitteli Johann Lukas von Hildebrandt. Se on Unkarin vanhin barokkipalatsi.

Ensimmäisessä maailmansodassa romanialaisjoukot valtasivat hetkellisesti kaupungin, ja neuvostojoukot miehittivät kaupunkia toisessa maailmansodassa. Kaupunki kehittyi 1960- ja 1970-luvuilla, jolloin kaupungissa tehtiin huomattavia korjaus- ja rakennustöitä. Kaupunginoikeudet Ráckeve sai 1989.

## Nähtävyydet
Kaupungin keskustassa on Serbian ortodoksinen kirkko, joka rakennettiin alkujaan 1487. Sitä kuitenkin laajennettiin seuraavalla vuosisadalla kahdella renessanssityylisellä sivukappelilla, ja vuonna 1758 sen yhteyteen rakennettiin kellotorni. Kirkon katossa ja seinissä on serbitaiteilijan tekemiä freskoja, jotka maalattiin 1765–1771. Ne esittävät kohtauksia Vanhasta ja Uudesta testamentista sekä pyhimyksiä. Eugen Savoijilaisen rakennuttama palatsi sijaitsee Tonavan rannalla. Se on nykyään 30-huoneinen hotelli nimeltä Savoyai Kástely Hotel. Se muutettiin hotelliksi ja konferenssikeskuksessa vuoden 1982 korjaustöissä. Palatsin lähellä on Árpád-museo, jossa on monia Tonavaan liittyviä näyttelyitä.

## Lähteet
*
*

### Viitteet

## Aiheesta muualla

*Kaupungin kotisivut
Sininen uni

**Sininen uni** ("Joka ilta kun lamppu sammuu") on Nukkumatista kertova lastenlaulu, jonka Tapio Rautavaara on säveltänyt P. Mustapään (Martti Haavio) runoon ”Laulu Nukkumatista”. Rautavaaran levytys siitä ilmestyi vuonna 1952 Triola-levymerkillä, ja sen sovituksen on tehnyt George de Godzinsky.

Tapio Rautavaara kertoi Juha Nummisen toimittamassa muistelmateoksessaan saaneensa idean laulusta syksyllä 1952: ”Tyttäreni Marja kävi Oulunkylän kansakoulua ja luki runokirjasta ääneen P. Mustapään runoa 'Nukku-Matti'. Minä kuuntelin sitä ja sanoin, että mikäs tuo on, annas tänne se kirja. Menin vinttikamariin, ja sävel tuli ulos viidessätoista minuutissa.” Rautavaaran elämäkerran kirjoittajan Lasse Erolan haastattelema Marja Rautavaara ei muistanut tapausta ja epäili vahvasti tarinan todenperäisyyttä, sillä hän oli syksyllä 1952 vasta kuusivuotias, kävi kansakoulun ensimmäistä luokkaa eikä ollut voinut saada runon lukemista kotitehtäväkseen. Myös kolme vuotta vanhempi sisar Irma Rautavaara on kiistänyt olleensa runon lukija.

Sen sijaan lienee Lasse Erolan mukaan totta, että sävelmän tehtyään Rautavaara soitti Martti Haaviolle ja kysyi lupaa laulun nimen muuttamiseen: ”Levytin viime vuonna sen nimisen Malmsténin tekemän lastenlaulun, joten tämän nimi pitäisi muuttaa. Voinko tehdä sen? 'Miksikä?' Haavio kysyi. 'Sininen uni'. 'Sen kun muutat.'” Levytystä varten Rautavaara kehotti George de Godzinskya tekemään sovituksen kuin omalle pojalleen; de Godzinskyn poika oli tuolloin kolmivuotias. 

Myöhemmin kappaleen ovat levyttäneet muiden muassa Katri Helena, Vesa-Matti Loiri ja Amanda Löfman. 

## Lähteet
Francesco Minerva

**Francesco Minerva** (31. tammikuuta 1904 – 23. elokuuta 2004) oli italialainen roomalaiskatolinen arkkipiispa. Hänet vihittiin papiksi 16. huhtikuuta 1927 ja nimitettiin Nardòn hiippakunnan piispaksi 16. syyskuuta 1948. Piispaksi vihkiminen seurasi 31. lokakuuta. Pääkonsekraattorina toimi Ferdinando Bernardi.

Minerva nimitettiin Leccen piispaksi 17. joulukuuta 1950; kun Lecce korotettiin arkkihiippakunnaksi, Minerva nimitettiin sen arkkipiispaksi 20. lokakuuta 1980. Hän jäi eläkkeelle 27. tammikuuta 1981. Hän osallistui Vatikaanin toiseen kirkolliskokoukseen ja kuoli satavuotiaana.

## Lähteet
Raúl Rodríguez

**Raúl Rodríguez Navarro** (s. 22. syyskuuta 1987 Vilassar de Mar, Espanja) on espanjalainen jalkapalloilija. Hän edustaa yhdysvaltalaista Houston Dynamoa ja on pelipaikaltaan keskuspuolustaja.

## Seurajoukkueura
Rodríguez aloitti ammattilaisuransa vuonna 2007 Gramenetista, joka pelasi Segunda División B:ssä. Kesäkuussa 2010 hän teki sopimuksen Espanyolin kanssa ja siirtyi pelaamaan seuran reservijoukkueeseen. 

Hän pelasi ensimmäisen ottelunsa maan pääsarjassa Primera Divisiónissa 27. marraskuuta 2010 Atlético Madridia vastaan. Ensimmäisen kautensa aikana Rodríguez pelasi yhteensä 10 ottelua, joista kahdeksassa hän aloitti avauskokoonpanossa.

## Aiheesta muualla
* Raúl Rodríguezin tilastot BDFutbol-sivustolla
ATG

**Aktiebolaget Trav och Galopp** (lyh. **ATG**) on vuonna 1974 perustettu ruotsalainen rahapeliyhtiö. Yhtiön omistavat Ruotsin raviurheilun keskusliitto Svensk Travsport (STC) ja laukkaurheiluliitto Svensk Galopp (SG). Sen tehtävänä on järjestää ja markkinoida erilaisia totopelejä Ruotsin ravi- ja laukkakilpailuissa. ATG:llä on yksinoikeus hevosurheilun vedonlyöntiin Ruotsissa, se järjestää myös totopelit Maarianhaminan raviradalla. Ravi- ja laukkaratojen lisäksi ATG:llä on lähes 2&nbsp;000 myyntipistettä ja pelaaminen on mahdollista myös internetissä. ATG tulouttaa liikevaihdostaan 13&nbsp;% Ruotsin hevosurheilulle. 

Vuonna 2011 ATG:n pelien kokonaismyynti oli 13,11 miljardia Ruotsin kruunua eli noin 1,49 miljardia euroa, joka on 31&nbsp;% kaikesta rahapelien myynnistä Ruotsissa. Vastaavasti Fintoton ja Veikkauksen järjestämien hevospelien myynti Suomessa oli vuonna 2010 yhteensä 0,24 miljardia euroa. Ulkomailta ATG:lle tulevan pelin osuus oli noin 2,1 miljardia kruunua kokonaismyynnistä. Suomesta ATG:lle suuntautuva pelaaminen tapahtuu Veikkauksen kautta.  

Yhtiön päätuote on lauantaisin pelattava V75-peli, joka on Ruotsin toiseksi suosituin rahapeli Jack Vegas -kolikkoautomaattien jälkeen. Vuonna 2010 sitä pelattiin noin 4,8 miljardilla kruunulla.  

ATG:n tytäryhtiö Kanal 75 tuottaa ruotsalaisen ravi- ja laukkaurheilun televisioinnit. Se lähettää niitä omalla kanavallaan ja toimittaa ohjelmaa myös TV4:lle.

ATG:n kansainvälisten toimintojen johtajana oli lokakuusta 2010 lähtien entinen Fintoton toimitusjohtaja Ilmari Halinen.

## Lähteet
*ATG:n vuosikatsaus 2010 

### Viitteet

## Aiheesta muualla
*ATG:n kotisivut
*https://kanal75.se/
PMU

**Pari mutuel urbain** (lyh. PMU) on ranskalainen hevosvedonlyöntiä järjestävä rahapeliyhtiö. Vuodesta 2010 lähtien yhtiöllä on ollut oikeus järjestää myös urheiluvedonlyöntia sekä nettipokeria. Ne vastaavat kuitenkin vain parin prosentin osuutta yhtiön liikevaihdosta. PMU on perustettu vuonna 1930. Se on Ranskan lainsäädännön mukaan voittoa tavoittelematon yleishyödyllinen yhteisö *(groupement d'intérêt économique)*.

PMU:n omistavat Ranskan raviurheilun keskusliitto *Cheval Français* ja laukkaurheilun keskusliitto *France Galop*. Yhtiöllä on yli 10 000 pelipistettä Ranskassa ja maan merentakaisilla alueilla. Pelaaminen on mahdollista myös internetin kautta. PMU on Euroopan suurin ja maailman toiseksi suurin hevospelien järjestäjä.

Vaikka PMU:lla on yksinoikeus järjestää hevosvedonlyöntiä Ranskassa, yhtiöllä on kuitenkin internetissä toimiva kilpailija, *Zeturf*. Se tarjoaa vedonlyöntiä ranskalaisiin hevosurheilukohteisiin samoilla pelimuodoilla kuin PMU. Ranskalaiset oikeusistuimet ovat todenneet yhtiön toiminnan laittomaksi ja se on siirtänyt kotipaikkansa Maltalle, kuten useat muutkin internetissä toimivat vedonlyöntiyhtiöt.

Suomesta on mahdollisuus pelata viikoittain muutamiin PMU:n järjestämiin ravikilpailuihin Veikkauksen kautta.

Vuodesta 1991 lähtien PMU on sponsoroinut Ranskan ympäriajon pistekilpailua johtavan pyöräilijän pitämää ns. Vihreää paitaa.

## Lähteet

## Aiheesta muualla
*PMU:n kotisivut
Valko-otsapöllönen

**Valko-otsapöllönen** (*Otus sagittatus*) on pöllöihin kuuluva lintu. Sitä tavataan Tenasserimissa Myanmarissa, Lounas-Thaimaassa ja Malakan niemimaalla. Taiwanilla sitä tavataan vaelluslintuna.
Valko-otsapöllösen vähän tunnettu populaatio on pieni ja supistuu jatkuvasti. Se on riippuvainen alavista rinnemetsistä, jotka ovat nopeasti häviämässä. Valko-otsapöllöstä pidetään uhanalaisena, ja sen populaation suuruus on noin 2&nbsp;500–10&nbsp;000 yksilöä. Sen elinalue kattaa 149&nbsp;000&nbsp;km² metsää 700 metrin korkeuteen. Valko-otsapöllösen pääasiallinen uhka on elinalueiden häviäminen. Sitä arvellaan esiintyvän elinalueellaan harvakseltaan, mutta sen todellinen status ei ole varma, sillä sitä on vaikea havaita. Lajin elinpiiriä ovat subtrooppiset ja trooppiset kosteat alavat metsät.

Valko-otsapöllösellä on kaksi ulkonäköä. Se voi pullistaa höyhenensä, niin että se kasvaa kolminkertaiseksi. Lisäksi se voi venyttää ja taivuttaa vartaloaan sen suuntaan, miltä se haluaa piiloutua. Näin se pyrkii näyttämään hyvin kapealta ja olemaan lähes näkymätön. Yleensä se tekee näin suojautuakseen tai suojatakseen puolisoaan tai poikuettaan. Valko-otsapöllönen painaa noin 120 grammaa.

## Lähteet

## Aiheesta muualla
*Tietoa lajista
Giuseppe Torti

**Giuseppe Torti** (1. helmikuuta 1928 – 14. maaliskuuta 2005) oli sveitsiläinen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Luganon piispaksi 9. kesäkuuta 1995. Piispaksi vihkiminen seurasi 10. syyskuuta. Pääkonsekraattorina toimi Gilberto Agustoni, jota avusti Karl-Josef Rauber.

Torti jäi eläkkeelle 18. joulukuuta 2003.

## Lähteet
Ferdinando Bernardi

**Ferdinando Bernardi** (10. heinäkuuta 1874 – 18. marraskuuta 1961) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1900 ja nimitettiin Andrian hiippakunnan piispaksi 11. huhtikuuta 1931. Piispaksi vihkiminen seurasi 28. kesäkuuta. Pääkonsekraattorina toimi Angelo Bartolomasi. Virkaan asettaminen seurasi 28. syyskuuta.

21. tammikuuta 1935 Bernardi sai nimityksen Taranton arkkipiispaksi, jona hän toimi kuolemaansa saakka.

## Lähteet
Charlottetown Islanders

**Charlottetown Islanders** on kanadalainen QMJHL-junioriliigassa pelaava jääkiekkoseura. Sen kotipaikka on vuodesta 2003 lähtien ollut Charlottetown, Prinssi Edwardin saaren provinssin pääkaupunki. 

Joukkueen aiempi nimi oli P.E.I. Rocket.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Jim Hulton 
* **Apuvalmentaja & Apulaistoimitusjohtaja:** Guy Girouard 
* **Apuvalmentaja:** Kevin Henderson 
* **Apuvalmentaja:** Cam Kinley 
* **Maalivahtivalmentaja:** Paul Drew 
* **Fysiikkavalmentaja:** Devin Atkin 
* **Huoltopäällikkö:** Andrew MacNeill 
* **Kykyjenetsinnänjohtaja:** Trevor Birt 

*Lähde: EliteProspects*

## Lähteet

## Aiheesta muualla
* Charlottetown Islandersin verkkosivut
Greg Kihn Again

**Greg Kihn Again** on ko. yhdysvaltalaisen laulaja-lauluntekijä ja kitaristi Greg Kihnin studioalbumi vuodelta 1977. Sen ovat tuottaneet Matthew King Kaufman ja Glen Kolotkin.

LP-levyjä on valmistanut ja jaellut yhdysvaltalaisen Beserkley Recordsin Euroopan osasto, jonka osoite on ollut 97 Kingston Hill, Kingston-upon-Thames, Surrey. Hollannissa valmistettuja LP-levyjä on markkinoinut ja jaellut Ariola, Benelux B.V. Haarlem. Suomessa levyjen maahantuoja on ollut Scandia.

## Kappaleet

; Sivu 1

# Love's Made a Fool of You (Buddy Holly – Bob Montgomery)
# Island (G. Kihn)
# Last of Me (R. Bimler – G. Kihn)
# Real Big Man (G. Kihn)
# Politics (G. Kihn)

; Sivu 2

# Hurt So Bad (G. Kihn)
# For You (Bruce Springsteen)
# If You Be My Love (G. Kihn)
# Madison Avenue (R. Bimler – G. Kihn)
# Untie My Hands (S. Wright; sov. D. Carpender, L. Lynch, S. Wright)
 
Albumin hitaimmat kappaleet ovat "Last of Me" ja "If You Be My Love". Kappaleessa "Island" on vaikutteita Karibianmeren saarten musiikista ja "Untie My Hands" on soitinkappale.

## Kokoonpano

* Greg Kihn – laulu, 12-kielinen kitara
* Dave Carpender – soolokitara, taustalaulu
* Larry Lynch – rummut, taustalaulu, lyömäsoittimet
* Steve Wright – bassokitara, tustalaulu

## Tuotantotiedot

* Tuottajat: Matthew King Kaufman ja Glen Kolotkin
* Tuotantoapulainen: Gary Phillips 
* Äänittäjä: G. Kolotkin
* Apulaisäänittäjä: T. Lubin
* Masteroija: P. Brown
* Studio: CBS Folsom St. S.F.
* LP-levyn ulkoasu: Flashing Neon
* Naamio: PIGment Paté apulaisenaan J. Seabury
* Kannen valokuva: John Jensen
* Takakannen valokuva: Moshe Brakha
* Järjestäjä: J. Blodgett
* Stylistit: J. Ingber, K. Turtle

Takakannen valokuvassa yhtyeen jäsenet ovat hyväntuulisina keltaisessa kuplavolkkarissa. Se kuvaakin albumin musiikkia paremmin kuin varsinainen kansikuva.

## Singlet

Albumilta on julkaistu single *[[For You (Bruce Springsteenin kappale)|For You]]* / "Mood Mood Number" (Beserkley BZZ 4), joka erään arvion mukaan on todellista jukebox-musiikkia ja sisältää klassisen popmusiikin aineksia. "For You" on tekijänsä eli Bruce Springsteenin albumilta *[[Greetings from Asbury Park, N.J.]]* vuodelta 1973.

## Lähteet

* LP *Greg Kihn Again* (Beserkley Records 530052) 1977

; Viitteet
Metsän sanomia joka vuodelle

**Metsän sanomia joka vuodelle** () on Vitali Biankin ensipainoksena vuonna 1928 ilmestynyt kalenterimainen kuvakirja lapsille. Se on ilmestynyt seitsemänä koko ajan kehitettynä ja laajennettuna painoksena. Se noudattaa vuodenkiertoa, ja kirjan ideana onkin olla sama vuodesta toiseen. Koko vuodenkierto on jaettu kuukausiin, jotka eivät ole samat kuin kalenterikuukaudet. Joka kuukauden kohdalla on luontoaiheisia juttuja. Julkaisun ideana oli opettaa lapsille kevyessä muodossa luonnontiedettä, erityisesti eläin- ja kasvioppia. Vakituiset metsäavustajat saavat juttunsa ikään kuin uutisina lehteen. Metsän sanomiin kuuluu myös muun muassa osuus metsästyksestä kuukausittain, ja tässä seurataan kokenutta metsästäjää Sysoi Sysoitšia. Onpa joukossa jopa joutsenen kevätmetsästyskin, joka kuuluu olleen ankarasti kiellettyä jo kirjan julkaisuaikoihin. 

Teos on julkaistu suomeksi Petroskoissa 1955. Julkaisusta on aiempikin, Suomessa SMIA-kustantamon julkaisema Elsie Reschin suomennos nimellä **Metsäsanomat joka vuodelle**, vuodelta 1945, joka on sisällöltään suppeampi. Siitä puuttuvat muun muassa radioamatöörien tiedotteet eri puolilta Neuvostoliittoa, esimerkiksi tiedote Mustanmeren iloisten delfiinien pyyntiajasta.

Venäjänkielistä alkuperäisteosta on saatavissa myös äänikirjana.

## Lähteet
Love’s Made a Fool of You

**”Love’s Made a Fool of You”** on Buddy Hollyn ja Bob Montgomeryn tekemä kappale. Se on äänitetty Norman Pettyn studiolla New Mexicon Clovisissa heinä-elokuussa 1958. Buddy Hollyn (laulu, rytmikitara) lisäksi levytyskokoonpanossa on Pettyn studiomuusikoita: Tommy Allsup (soolokitara), George Atwood (basso) ja Bo Clarke (rummut).

Kappale oli tarkoitettu Hollyn ystäville The Everly Brothersille levytettäväksi, ja Hollyn levytys noudatteleekin veljesyhtyeen tyyliä. Kappale on siis eräänlainen tavallista parempi demoäänitys. Everly Brothersin manageri ja Acuff-Rose-musiikkikustantamon johtaja Wesley Rose ei kuitenkaan suostunut tähän ystävänpalvelukseen.

Kappale ilmestyi Yhdysvalloissa vasta huhtikuussa 1964 Hollyn albumilla *[[Showcase]]* (Coral CRL 57450) ja myöhemmin tupla-albumilla *[[A Rock and Roll Collection]]* (MCA 2-4009) elokuussa 1972. Yhdistyneessä kuningaskunnassa *Showcase* (Coral LVA 9222) ilmestyi kesäkuussa 1964 ja myöhemmin MCA-merkillä (MUP 315) heinäkuussa 1968. Kappale julkaistiin Yhdistyneessä kuningaskunnassa myös singlenä ”Love’s Made a Fool of You/You're the One” (Coral 72475) 4. syyskuuta 1964 ja sen korkein listasijoitus oli #39.

Kappale on myös usean LP-levyn kokoelmalla *The Complete Buddy Holly Story* (U.K., kuusi levyä, Coral CDLM 807 / Saksa, yhdeksän levyä, Coral COPS 7100), joka on julkaistu maaliskuussa 1979. Kappaleesta on tehnyt oman versionsa vuonna 1977 Greg Kihn  albumillaan *[[Greg Kihn Again]]*.

## Lähteet

*
Jyrki Kuikka

**Jyrki Kuikka** (11. huhtikuuta 1946 Pieksämäki – 11. joulukuuta 2011 Pieksämäki) oli suomalainen professori ja ylifyysikko.

Kuikka opiskeli hiukkasfysiikkaa ja työskenteli uransa aikana useissa sairaaloissa. Pisimpään hän kuitenkin toimi Kuopion yliopistollisessa sairaalassa, josta hän jäi eläkkeelle. Hänen ansiokseenn katsotaan, että Suomi tunnettiin aiemmin isotooppilääketieteen tasokkaana tutkimuspaikkana. Hän oli kutsuttuna vierailevana professorina sekä Yhdysvalloissa että Saksassa. Kuwaitissa hän oli yliopistollisen sairaalan professori, samoin Helsingin yliopistossa. Hän koulutti sairaalafyysikoita, ja osin hänen ansiotaan on, että koulutus vaikiintui osaksi yliopistojen tutkijakoulutusta. Häntä pidetään yleisesti alan uranuurtajana.

Kuikan ansioluettelo sisältää milteii 300 artikkelia. Hänen ansiostaan Suomessa järjestettiin 2004 Euroopan isotooppiyhdistyksen vuosikokous.

Kuopion yliopisto myönsi Kuikalle professorin arvonimen 1999.

Kuikka kuoli sairauskohtaukseen kotonaan 65-vuotiaana.

## Lähteet
Fairytale – keijukaisten maailma

**Fairytale - keijukaisten maailma** () on Charles Sturridgen ohjaama yhdysvaltalainen fantasiaelokuva vuodelta 1997. Elokuvan pääosia esittävät Florence Hoath, Elizabeth Earl ja Peter O'Toole. Elokuva perustuu sir Arthur Conan Doylen muistiinpanoihin Cottingleyn keijukaisista.

## Aiheesta muualla

*
Missä olit kun valot sammuivat?

**Missä olit kun valot sammuivat?** (engl. *Where Were You When the Lights Went Out?*) on Hy Averbackin ohjaama yhdysvaltalainen komediaelokuva vuodelta 1968. Elokuvan pääosia esittävät Doris Day, Robert Morse, Terry-Thomas ja Patrick O'Neal.

## Aiheesta muualla

*
RFA Tidespring

**RFA Tidespring** (viirinumero A75) oli Royal Fleet Auxiliaryn Tide-luokan laivaston tankkeri, jollaisena sen tärkein tehtävä oli tankata muita laivaston aluksia merellä. Aluksella oli pitkä ura 1960-luvun alusta aina palveluksesta poistoonsa 1991 saakka.

## Valmistus

Alus tilattiin 28. helmikuuta 1961 Hawthorn Leslie and Companyltä, missä köli laskettiin 24. heinäkuuta. Alus laskettiin vesille vuotta myöhemmin 3. toukokuuta ja valmistui 18. tammikuuta 1963.

## Palvelus
Alus osallistui toiseen ja kolmanteen turskasotaan. Se otti osaa Falklandin sotaan, vaikka sen palveluksen piti päättyä samana vuonna. Se kuului Etelä-Georgialle hyökänneeseen osastoon. Hyökkäyksen aikana alukselle oli sijoitettuna kapteeni Chris Nunnin merijalkaväen 42 kommandon M-komppania.

Alus poistettiin palveluksesta 13. joulukuuta 1991. Se hinattiin 20. maaliskuuta 1992 Portsmouthista ja saapui 2. heinäkuuta Port Alangiin Intiaan romutettavaksi.

## Lähteet
*

### Viitteet
HMS Active (F171)

**HMS Active** (viirinumero F171 ) oli Britannian kuninkaallisen laivaston tyypin 21 fregatti Falklandin sodassa.

## Valmistus

Alus tilattiin Southamptonista Vosper Thornycroftilta, missä köli laskettiin 23. heinäkuuta 1971. Alus laskettiin vesille 23. marraskuuta 1972 ja otettiin palvelukseen 19. heinäkuuta 1977. Alukselle sijoitettiin etukannelle tykkitornin taakse Exocet-merimaaliohjusten laukaisualusta.

## Palvelus
Palvelukseen oton jälkeen alus oli ensimmäisen vuoden koulutettavana sekä erilaisissa asejärjestelmien käyttöönottokokeissa ennen kuin se vieraili heinäkuussa 1978 Yhdysvaltain itärannikolla ja Kanadassa. Tammikuusta 1979 alkaen alus saattoi kuninkaallista jahtia viiden kuukauden kiertokäynnillä Lähi-idässä. Se oli saman aikaisesti liitettynä Naton Välimerelle sijoitettua laivasto-osastoa. Vuoden 1980 alus vietti pääosin kotimaassa lukuun ottamatta kolmen kuukauden vierailua Länsi-Intian saaristossa vuoden lopulla. Oltuaan Britteinsaarilla tämän jälkeen alus vieraili marraskuussa 1981 jälleen Lähi-idässä osana Armillaa valvoen Persianlahden liikennettä. Matkalla kotiin keväällä 1982 se sai määräyksen liittyä Falklandille lähetettyyn laivasto-osastoon.

*Active* kuului 1982 Falklandille lähetettyyn laivasto-osastoon. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä parannettiin. Samassa yhteydessä aluksen rungon aiheuttamaa melua vähennettiin.

Alus oli toisen kerran Falklandilla 1983, jonka jälkeen se siirrettiin telakalle. Saman aikaisesti se valmistautui siirtoon Länsi-Intian saaristoon, jonne se lähti maaliskuussa 1984 viideksi kuukaudeksi. Tehtävän aikana alus osallistui Yhdysvaltain laivaston harjoituksiin sekä ampui kuusi Exocet-ohjusta Yhdysvaltain ohjusten ampuma-alueella. Alus siirrettiin modernisoitavaksi toukokuussa 1985, mistä se palasi palvelukseen elokuussa 1986. Vuoden 1987 kesällä alus osallistui jälleen Armilla partiointiin, minkä aikana alueen tilanteen kiristyttyä alus läpäisi Hormuzin salmen yhdessä 35 muun aluksen kanssa. Vuoden loppupuolella alus osallistui Purple Warrior -harjoitukseen, joka oli Britannian suurin maihinnousuharjoitus vuosiin.

Alus poistettiin palveluksesta ja se myytiin Pakistanille 23. syyskuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen *Shah Jahaniksi*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla SRBOC-omasuojaheittimet sekä 20 ja 30 millimetrin ilmatorjuntatykit. 

## Lähteet
*
*
*

### Viitteet
HMS Alacrity (F174)

**HMS Alacrity** (viirinumero F174) oli Britannian kuninkaallisen laivaston tyypin 21 fregatti Falklandin sodassa.

## Valmistus

Aluksen tilattiin 11. marraskuuta 1971 Yarrow Shipbuildersilta Scotstounista Glasgow'sta, missä köli laskettiin 5. maaliskuuta 1973. Se laskettiin vesille 18. syyskuuta 1974 kumminaan amiraali Sir Rae McKaigin puoliso ja valmistui 2. heinäkuuta 1977. Sille sijoitettiin etukannelle tykkitornin taakse Exocet -merimaaliohjusten laukaisualusta.

## Palvelus
Vastaanottotestit saatiin päätökseen huhtikuussa 1977. Alus liitettiin heinäkuussa palvelukseen otettaessa 3. fregattilaivueeseen. Alus osallistui Spitheadissä järjestettyyn katselmukseen, jonka jälkeen se jatkoi koeajoja ja koulutusta saavuttaakseen operatiivisen valmiuden. Vuonna 1979 alus siirrettiin 1. fregattilaivueeseen ja 1980 se liitettiin osastoon, joka kiersi maailmaa. Kierroksen aikana alus vieraili muun muassa Jangtse-joella ensimmäisenä kuninkaallisen laivaston aluksena 30-vuoteen. Persianlahden tapahtumat nopeuttivat aluksen paluuta kotimaahan, jonne se saapui joulukuussa. Seuraavana vuonna alus osallistui Naton sotaharjoitukseen Ocean Safariin Pohjois-Atlantilla.

Alus lähti 5. huhtikuuta 1982 laivasto-osaston mukana Falklandille, jossa se upotti tykkitulella 10. ja 11. toukokuuta välisenä yönä Swan saaren edustalla Argentiinan laivaston huoltoaluksen *[[ARA Isla de los Estados]]in*. Vaikka se selvisi sodasta aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.

## Pakistanin laivaston ''Badr''

Alus poistettiin palveluksesta ja se myytiin Pakistanille 1. maaliskuuta 1994, mutta ilman Exocet- ja Sea Cat-ohjuksia. Pakistanin laivasto nimesi aluksen *Badriksi*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC omasuojaheittimet.

## Lähteet
*
*
*

### Viitteet
Töyhtökala

**Töyhtökala** (*Nematistius pectoralis*) tai **kukkoahven** on piikkimakrillikaloihin kuuluva itäisellä Tyynellämerellä tavattava kalalaji. Se on **töyhtökalojen** (Nematistiidae) heimon ainoa laji.

## Koko ja ulkonäkö
Töyhtökalat ovat keskikokoisia tai suuria kaloja. Tyypillinen lajin pituus on noin 60 senttimetriä, mutta on tavattu yksilöitä, joiden pituus on jopa 160 senttimetriä ja paino runsaat 50 kiloa. Ruumiinmuodoltaan töyhtökala on pitkulainen ja tunnusmerkillinen piirre on sen etummainen selkäevä, jossa on seitsemän pitkää ruotoa. Toinen selkäevä on matalampi, ja siinä on vain yksi piikki. Kalan ainutlaatuinen piirre on, että uimarakko on yhteydessä sisäkorvaan.

## Levinneisyys ja elintavat
Töyhtökala elää Tyynessämeressä trooppisilla vesillä alueella, joka ulottuu Kaliforniasta Peruun ja Galápagossaarille. Se elää lähellä rannikkoa matalilla hiekkapohjaisilla alueilla. Nuoret kalat voivat elää myös vuorovesilammikoissa. Töyhtökala syö pääasiassa muita kalalajeja, erityisesti eräitä mojara- ja sardellilajeja. Kalojen lisäksi lajin ravintoa ovat myös nilviäiset.

Töyhtökalaa kalastetaan jonkin verran kaupallisesti ja myydään tuoreena. Se on myös suosittu urheilukalastuksen kohde.

## Lähteet
HMS Ambuscade (F172)

**HMS Ambuscade** (viirinumero F172) oli Britannian kuninkaallisen laivaston tyypin 21 fregatti Falklandin sodassa.

## Valmistus

Alus tilattiin Yarrow Shipbuildersilta Glasgow’sta, missä köli laskettiin 1. syyskuuta 1971 telakkanumerolle 1008. Se laskettiin vesille 18. tammikuuta 1973 kumminaan laivaston tarkastajan puoliso Lady Griffin ja valmistui 5. syyskuuta 1975.

## Palvelus
Aluksen palvelukseen oton jälkeen aloitettiin miehistön koulutus ja lopulliset koeajot, jotka päättyivät kesällä 1976. Tämän jälkeen alus partioi, osallistui harjoituksiin sekä oli huolloissa, kunnes se liitettiin maaliskuussa 1977 Naton Atlantille sijoitettuun laivasto-osastoon. Osaston mukana alus osallistui lukuisiin harjoituksiin ja vierailuihin kummallakin puolella Atlanttia.

Alus kuului 1982 Falklandille lähetettyyn laivasto-osastoon. Vaikka se selvisi sodasta vaurioitta, aluksen runkoon tuli kovissa olosuhteissa murtumia. Huollossa aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Alukselle asennettiin 1984–1985 Exocet-merimaaliohjukset.

Se kolaroi 1983 Intian valtamerellä Yhdysvaltain laivaston *[[USS Dale (DLG-19)|USS Dalen]]* kanssa, jolloin  aluksen keula katkesi. Alus oli kuusi viikkoa Bombayssa telakalla, jossa keula rakennettiin uudelleen. *Ambuscade* avusti 8. kesäkuuta 1984 merihätään joutunutta kuunari *Stena of Sitoota* Pohjanmerellä.

## Pakistanin laivastossa
Alus poistettiin palveluksesta ja myytiin Pakistanille 28. heinäkuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen *Tariqiksi*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.

## Lähteet
*
*
*

### Viitteet
HMS Antelope (F170)

**HMS Antelope** (viirinumero F170) oli Britannian kuninkaallisen laivaston tyypin 21 fregatti, joka palveli Falklandin sodassa.

## Valmistus
Aluksen köli laskettiin 23. maaliskuuta 1971 Vosper Thornycroftin telakalla Southamptonissa. Alus laskettiin vesille 16. maaliskuuta 1972 kumminaan laivastosta vastanneen alivaltiosihteerin puoliso Lady Kirk ja se valmistui 19. heinäkuuta 1975.

## Palvelus
*Antelope* saapui Falklandille 21. toukokuuta 1982. Alus joutui neljän Argentiinan ilmavoimien A-4B-rynnäkkokoneen maaliksi, kun se oli suojaamassa San Carlosin maihinnousualuetta. Ensimmäisen parin hyökkäyksen toisen koneen torjui *[[HMS Ardent (F184)|HMS Ardentin]]* laukaisema Sea Cat -ohjus, mutta toisen koneen 500&nbsp;kg:n pommi osui aluksen kylkeen ja surmasi stuertti Mark R. Stephensin. Pommi ei kuitenkaan räjähtänyt.

Toinen konepari hyökkäsi takavasemmalta. Toinen koneista sai osuman 20 millimetrin ilmatorjuntatykin kranaatista. Koneen pommi läpäisi kuitenkin aluksen rungon räjähtämättä. Alukseen jääneen kahden pommin purkuyritys johti aluksen tuhonneeseen ketjureaktioon toisen pommin lauettua.

## Lähteet

*
*
*

### Viitteet
HMS Ardent (F184)

**HMS Ardent** (viirinumero F184) oli Britannian kuninkaallisen laivaston tyypin 21 fregatti Falklandin sodassa.

## Valmistus

Alus tilattiin 17. huhtikuuta 1973 Yarrow Shipbuildersilta Scotstounista  Glasgow’sta, missä köli laskettiin 26. helmikuuta 1974. Se laskettiin vesille vuotta myöhemmin 9. toukokuuta kumminaan Gloucesterin herttuatar ja valmistui 13. lokakuuta 1977. Alus oli ensimmäinen luokan aluksista, jolle asennettiin STWS-torpedoputket ().

## Palvelus
Syyskuussa 1977 alus saapui Devonportiin, jossa se luovutettiin laivastolle. Se otettiin palvelukseen lokakuussa liitettynä 6. fregattilaivueeseen. Koeajojen ja miehistön koulutuksen jälkeen alus lähti syksyllä 1978 laivueensa mukana Itämerelle. Tammikuussa 1979 alus oli Punaisellamerellä ja vuoden lopulla se osallistui Naton Highwood-harjoitukseen Atlantilla. Vuoden 1980 alussa alus liitettiin Naton Atlantille sijoitettuun laivasto-osastoon, jonka mukana se osallistui Safe Pass -harjoitukseen sekä vieraili Yhdysvaltain itärannikolla.

Alus oli jouluna 1980 mukana Armilla partiossa Persianlahdella, missä tehtävässä ollessaan sen matkamittari ylitti 100&nbsp;000 mailia. Alus palasi kotimaahan kesällä 1981 vieraillen Plymouthin laivastopäivillä sekä ollen vartioaluksena Cowes Weekissä. Alus teki yhden viimeisistä vierailuistaan jouluna 1981 Amsterdamiin kolmen sisaraluksensa kanssa. Vuoden 1982 sotaharjoitus vei aluksen Norjan rannikolle, jossa se laski seppeleen veteen toisessa maailmansodassa uponneen *[[HMS Ardent (H41)|HMS Ardentin]]* hylyn kohdalle.

Alus lähti 19. huhtikuuta 1982 Devonportista laivasto-osaston mukana Falklandille ja suojasi maihinnousujoukkojen saattuetta Ascensionille, jonne osasto saapui 3. toukokuuta. Alus jatkoi matkaansa 6. toukokuuta *[[HMS Argonaut]]in* kanssa Falklandeille ja suojasi *[[SS Canberra]]a*, *Elkiä* ja *[[RFA Tidepool]]ia*.

Alus tuki 21. huhtikuuta alkanutta San Carlosin maihinnousua. Kolme Argentiinan laivaston ilmavoimien A-4-rynnäkkökonetta havaitsi aluksen kolme merimailia North West Islandista lounaaseen. Alus ei kyennyt laukaisemaan Sea Cat -ilmatorjuntaohjuksiaan, jolloin kolme rynnäköineiden koneiden pudottamaa pommia osui. Kaksi niistä räjähti, mutta kolmas jäi suutariksi. Aluksen aseista osa säilyi toimintakykyisenä ja valmistautuivat torjumaan seuraavaa rynnäkköä.

Seuraavassa rynnäkössä alukseen tuli uusi osuma. Juuri pommien pudottua paikalle saapui kaksi partiossa ollutta *[[HMS Brilliant (F90)|HMS Brilliantin]]* paikalle kutsumaa Harrieria, jotka ampuivat alas kaikki kolme rynnäköivää konetta. *Ardent* oli ohjauskyvytön ja pahoin kallistunut. Alukseen oli osunut kaikkiaan seitsemän pommia, jotka olivat surmanneet 22 miestä ja haavoittaneet 37. *[[HMS Yarmouth (F101)|HMS Yarmouth]]* saapui kello 18:30 aluksen vierelle evakuoimaan elossa olevat, jotka myöhemmin siirrettiin *SS Canberralle*. Alus paloi ja upposi kaksitoista tuntia hyökkäyksen alkamisen jälkeen.

## Lähteet
*
*
* 
*

### Viitteet
Luettelo Finnish Dance Chartin ykkösistä vuonna 2012

Tämä on **luettelo [[Finnish Dance Chart]] -listan kärkipaikkaa** hallussaan pitäneistä artisteista ja singleistä vuonna 2012.

## Katso myös

* Luettelo Finnish Dance Chartin tanssituimmista kappaleista vuonna 2012

## Lähteet
Ari Linna

**Ari Linna** (s. 1955) on turkulainen lintuharrastaja ja -kirjailija. Hän on toimittanut ja koonnut kaksi kirjaa lintuharrastuksesta, joista jälkimmäinen on painottunut erityisesti bongaukseen. Linna havainnoi lintuja erityisesti Ahvenanmaan Kökarissa, jonka linnustosta hän on kirjoittanut kirjan ja lehtijuttuja.

## Teoksia
* 
* 
* 

## Lähteet

## Aiheesta muualla
*
HMS Arrow (F173)

**HMS Arrow** (viirinumero F173) oli Britannian kuninkaallisen laivaston tyypin 21 fregatti Falklandin sodassa.

## Valmistus

Alus tilattiin Yarrow Shipbuildersilta, missä köli laskettiin 28. syyskuuta 1972. Se laskettiin vesille 5. helmikuuta 1974 kumminaan vara-amiraali Sir George Raperin puoliso ja luovutettiin laivastolle toukokuussa 1976 jo ennen palvelukseenottoa.
Alukselle asennettiin etukannelle tykkitornin taakse Exocet-merimaaliohjusten laukaisualusta.

## Palvelus
Alus luovutettiin laivastolle Devonportissa toukokuussa 1976 ennen kuin se otettiin palvelukseen 29. heinäkuuta Sunderlandissa liitettynä 3. fregattilaivueeseen. Alus oli vuoden 19477 koeajoissa Britteinsaarten vesillä sekä Euroopan rannikolla ennen kuin se vieraili esittelymatkalla Välimerellä sekä osallistui kruunajaisten muistotilaisuudessa järjestettyyn katselmukseen Spitheadissä.  Alus saattoi 1978 kuninkaallista jahtia ja toukokuusta joulukuuhun 1979 se oli laivasto-osaston mukana Kaukoidässä ja Australiassa. Kotimaahan palattuaan alus siirrettiin telakalle huollettavaksi, jolloin sen runkoa vahvistettiin ja sille asennettiin STWS-torpedoputket.

Vuonna 1981 alus liitettiin Naton pysyvään Atlantille sijoitettuun laivasto-osastoon, jonka mukana se osallistui erilaisiin harjoituksiin kuten elokuusta lokakuuhun Ocean Venture 81:een . Keväällä 1982  alus oli laivaston mukana harjoituksissa Gibraltarilla, kun Argentiinan joukot nousivat maihin Falklandin saarilla. Alus liitettiin Falklandeille lähetettyyn laivasto-osastoon. Se oli ensimmäinen alus, joka avasi tulen kohden argentiinalaisia sekä ensimmäinen alus, joka joutui ilmahyökkäykseen. Alus evakuoi miehistöä 4. toukokuuta ilmahyökkäyksessä vaurioituneelta *[[HMS Sheffield (D80)|HMS Sheffieldiltä]]* ja avusti alusta lisäksi palontorjunnassa.

Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.

Alus poistettiin palveluksesta ja se myytiin 1. maaliskuuta 1994 Pakistanille, mutta ilman Exocet- ja Sea Cat -ohjuksia. Pakistanin laivasto nimesi aluksen *Khaibariksi*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.

## Lähteet
*
*
*

### Viitteet
Nenne Moberg

**Helena Reuter**, kirjailijanimi **Nenne Moberg** (1. marraskuuta 1868 Porvoo – 2. syyskuuta 1957 Helsinki) oli suomalainen ruotsin kielellä kirjoittanut kirjailija. 5677

Helena Reuter oli naimisissa vuodesta 1896 Helsingin yliopiston eläintieteen professorina 1910–1934 toimineen Enzio Rafael Reuterin (1867–1951) kanssa.

## Teoksia
Nimellä *Nenne Moberg*:
* *Kurt Rudnäs 1*. Söderström, Helsingfors 1896
* *Två studier*. Aktiebol. Handelstryckeriet, Helsingfors 1900
* *Lars Petri och hans vän af Nenne Moberg*. Helios, Helsingfors 1904
Nimimerkillä *En mor*:
* *Min son och fosterson : tidsbild från ett hem vårvintern 1918 upptecknad af En mor*. Helsingfors 1919

## Ruotsinnoksia
* Edward H. Cooper : *Wyemarke och bergstrollen*. Helios, Helsingfors 1906
* W. T. Stead : *Efter döden*. Lilius & Hertzberg, Helsingfors 1912
* Edward H. Cooper : *Wyemarke och sjötrollen*. Schildt, Helsingfors 1920

## Lähteet
*